Persoonlik: Ons innigste simpatie aan Toni van Altena en gesin met die afsterwe van Ethné na 'n lang siekbed. Ons gebede is met julle.
Verjaarsdae: Geluk aan Ria van der Merwe wat op die 25ste verjaar – ons wens jou 'n mooi jaar toe!
Woensdag se Sloegterskompetisie is gewen deur Rob Jerrard met 40 punte, gevolg deur Daan Victor 38, John Thompson 37, Joe Cesare 35, Solly Wessels 35, George Hunt 34, Paul Dippenaar 31, El Matthee 30, Dawie Viljoen 29, Stella Swart 29. Naaste aan die pen op no 2 was Solly Wessels en hy teken ook 'n Spog Twee aan. Andre Roos was naaste aan die pen op no 8&17. Christo Spanellis teken 'n Arend aan op putjie no 19. Vrydag (borg;: OK Foods) was daar geen kompetisie as gevolg van die weer en die ledetrekking word nie gewen nie en is oorgedra na volgende week. Dankie aan Toekie vir die lekker broodjies! Die gelukkige looitjie vir die pragtige braai wat geskenk is deur Gansbaai Marine is getrek en die wenner was Leon Hattingh. Die komitee en lede bedank Andre Coetzee vir die braai wat die mooi bedrag van R1 500 ingebring het vir die klub. Ons waardeer dit baie.
Saterdag se kompetisie was 'n Enkel Syfer Plus, en is gewen deur Paul Dippenaar (regs) +4, gevolg deur Joe Cesare +3, Solly Wessels 0, El Matthee -6, RoyceWoods -6. Solly Wessels was naaste aan die pen op no 2&11 en teken ook 'n Spog Twee aan.
Die Ligaspan het Saterdag op Kleinmond hul laaste wedstryd vir die jaar gespeel, en 2.5 teenoor 5.5 verloor. Johan Coetzee bedank die spelers wat vir die Gansbaai Ligaspan gespeel het gedurende die jaar: Bev Swart, Daan Victor, Sextus Neethling, Andre Coetzee, Christo Spanellis, Andre Roos, George Hunt, Charlie Bent, Daniel vd Merwe, Rob Jerrard & Malcolm Bury. Al die spelers het hul beste gelewer en ons kan trots wees al het ons nie die finaal gehaal nie. Dankie aan almal!